โจ๋ BMW ขับรถชนคนตาย ดอดเข้าพบตำรวจแล้ว ตร. ยันไม่พบแอลกอฮอล์ในคืนเกิดเหตุ! วันนี้ (4 ต.ค. 65) พ.ต.ท.ไพศาล ปันเร็ว สารวัตรสอบสวน สภ.โพธิ์กลาง จ.นครราชสีมา เจ้าของคดี เผยว่า เมื่อช่วงเย็นวานนี้ ผู้ปกครองได้พาเยาวชนชาย อายุ 15 ปี คนขับรถยนต์เก๋ง BMW เดินทางเข้าพบพนักงานสอบสวน ตำรวจสอบปากคำร่วมกับเจ้าหน้าที่สหวิชาชีพ โดยได้แจ้งข้อกล่าวหาคนขับ 3 ข้อหา ประกอบด้วย ขับรถโดยประมาทเป็นเหตุให้ผู้อื่นเสียชีวิต, ขับรถฝ่าสัญญาณไฟแดง และไม่มีใบอนุญาตขับขี่ ทั้งนี้เยาวชนชายคนขับ ยอมรับสารภาพทุกข้อกล่าวหา คดีนี้ไม่มีอะไรซับซ้อน และไม่รู้สึกหนักใจ ตำรวจยืนยัน ดำเนินการทุกอย่างไปตามพยานหลักฐาน และให้ความเป็นธรรมกับทุกฝ่าย ส่วนกรณีที่มีข้อสงสัยเรื่องเยาวชนชายคนขับมีอาการมึนเมาขณะขับรถหรือไม่นั้น หลังเกิดเหตุทางตำรวจได้ดำเนินการตรวจวัดปริมาณแอลกอฮอล์แล้ว “ไม่พบว่ามีการดื่มแอลกอฮอลล์แต่อย่างใด” ตำรวจทำคดีตรงไปตรวมาตามพยานหลักฐาน ทุกอย่างสามารถตรวจสอบได้ ส่วนเรื่องการเยียวยาชดใช้ค่าเสียหายให้กับครอบครัวผู้เสียชีวิตนั้น เป็นเรื่องของคู่กรณีทั้งสองฝ่ายที่จะเจรจากัน ทราบว่าผู้ปกครองจะพาตัวเยาวชนชายคนขับ เดินทางไปร่วมงานฌาปนกิจศพน้องเต้ ...
View more: โจ๋ BMW ขับรถชนคนตาย ดอดเข้าพบตำรวจแล้ว ตร. ยันไม่พบแอลกอฮอล์ในคืนเกิดเหตุ!